Na temelju članka 55. Statuta Grada Makarske (Glasnik Grada Makarske 3/21), Gradonačelnik Grada Makarske, dana 20. travnja 2023. godine, donosi

**ZAKLJUČAK**

**o utvrđivanju Prijedloga Odluke o davanju suglasnosti Gradonačelniku Grada Makarske za raspisivanje Javnog poziva za dodjelu potpora mikro i malim poduzetnicima i obrtnicima s ciljem revitalizacije stare gradske jezgre grada Makarske za 2023. godinu**

**Članak 1.**

Utvrđuje se Prijedlog Odluke o davanju suglasnosti Gradonačelniku Grada Makarske za raspisivanje javnog poziva za dodjelu potpora mikro i malim poduzetnicima i obrtnicima s ciljem revitalizacije stare gradske jezgre grada Makarske za 2023. godinu, te se predlaže Gradskom vijeću Grada Makarske usvajanje iste.

**Članak 2.**

Ovaj Zaključak stupa na snagu danom donošenja.

KLASA: 021-05/23-1/6

URBROJ: 2181-6-03-01-23-1

Makarska, 20. travnja 2023. godine

GRADONAČELNIK

dr.sc. Zoran Paunović

Na temelju čl. 40. Statuta Grada Makarske („Glasnik Grada Makarske“ br. 3/21) i Proračuna Grada Makarske za 2023. godinu („Glasnik Grada Makarske“ br. 29/22) Gradsko vijeće Grada Makarske na ­­­­­­­­­------sjednici održanoj dana --------- 2023.godine, donosi

**Odluka o** **davanju suglasnosti gradonačelniku Grada Makarske** **za raspisivanje Javnog poziva za dodjelu potpora mikro i malim poduzetnicima i obrtnicima s ciljem revitalizacije stare gradske jezgre grada Makarske za 2023. godinu**

**Članak 1.**

Daje se suglasnost Gradonačelniku Grada Makarske za raspisivanje Javnog poziva za dodjelu potpora mikro i malim poduzetnicima i obrtnicima s ciljem revitalizacije stare gradske jezgre Grada Makarske za 2023. godinu.

Proračunom Grada Makarske za 2023. godinu („Glasnik Grada Makarske“ br. 29/22) u Upravnom odjelu za opće poslove i imovinu Grada, proračunska stavka REVITALIZACIJA STARE GRADSKE JEZGRE osigurana su sredstva za provođenje javnog poziva.

**Članak 2.**

Ova Odluka stupa na snagu prvog dana od dana objave u „Glasniku Grada Makarske“.

KLASA:021-05/23-1/6

URBROJ:2181-6-03-01-23-2

U Makarskoj, ------------2023.g. PREDSJEDNICA GRADSKOG VIJEĆA

Gordana Muhtić, dipl.iur.

-**Obrazloženje –**

**PRAVNA OSNOVA:**

Na temelju čl. 40. Statuta Grada Makarske („Glasnik Grada Makarske“ br. 3/21) i Proračuna Grada Makarske za 2023.g. („Glasnik Grada Makarske“ br.29/22), u kojem su osigurana sredstva u Upravnom odjelu za opće poslove i imovinu Grada broj konta A100002 Revitalizacija stare gradske jezgre, Gradonačelnik Grada Makarske raspisuje Javni poziv za dodjelu potpora mikro i malim poduzetnicima i obrtnicima s ciljem revitalizacije stare gradske jezgre grada Makarske za 2023. godinu.

**CILJ DONOŠENJA OVOG AKTA:**

Grad Makarska krenuo je s programom „Lokale u kale“, isti program je utvrdio uži dio stare gradske jezgre u kojem se za početak želi potaknuti oživljavanje stare gradske jezgre. Zbog svega toga donesen je Program za dodjelu potpora mikro i malim poduzetnicima i obrtnicima s ciljem revitalizacije stare gradske jezgre Grada Makarske za 2023. godinu, a koji je građanima bio dostupan od 01. veljače 2023. godine.

Program za dodjelu potpora mikro i malim poduzetnicima i obrtnicima s ciljem revitalizacije stare gradske jezgre Grada Makarske za 2023. godinu izrađen je na osnovu Provedbenog programa Grada Makarske 2022. – 2025. iz prosinca 2021., te sukladno pravilima EU o pružanju državne potpore propisanim Uredbom Komisije (EZ) br. 1407/2013 od 18. prosinca 2013. o primjeni članaka 107. i 108. Ugovora o funkcioniranju Europske unije na de minimis potpore (Službeni list Europske unije L352 od 24. prosinca 2013.), odnosno Uredbe Komisije (EU) 2020/972 od 2. srpnja 2020. o izmjeni Uredbe u pogledu njezina produljenja i odgovarajućih prilagodbi.

Za realizaciju planiranih aktivnosti definiranih ovim Programom sredstva su bespovratna i osigurana u Proračunu Grada Makarske za 2023. godinu u iznosu od 132.723,00 EUR, unutar Upravnog odjela za opće poslove i imovinu Grada, u Programu „Poticanje malog i srednjeg poduzetništva“ – pod aktivnosti „Revitalizacija stare gradske jezgre“, koji je usvojen na 13. sjednici Gradskog vijeća, održanoj dana 21. prosinca 2022. godine (Glasnik Grada Makarske 29/22).

Dodjela potpora za razvoj mikro i malog poduzetništva i obrtništva na području stare gradske jezgre Grada Makarske (obuhvaćene grafičkim prikazom koji je sastavni dio Programa) ima za cilj oživljavanje stare gradske jezgre, razvoj identiteta mjesta kroz revitalizaciju stare gradske jezgre, povećanje broja poduzetnika, stvaranje pozitivne poduzetničke klime, podizanje konkurentnosti gospodarstva Grada Makarske i povećanje broja zaposlenih.

Postupak dodjele sredstava provodit će se temeljem objave Javnog poziva na službenim stranicama Grada Makarske, a novčane potpore dodijeliti će se mikro i malim poduzetnicima i obrtnicima u iznosima od 2.000,00 do 10.000,00 eura, gdje se najviši iznos potpora odnosi na poduzetnike početnike.

Kroz mjesec veljaču i ožujak obavljeno je niz individualnih razgovora sa zainteresiranim građanima, kao i nekoliko panel rasprava na ovu temu, više o projektu na linku:

https://makarska.hr/ostali-projekti/lokale-u-kale

**ZAKLJUČAK:**

Usvajanjem ove Odluke o davanju suglasnosti gradonačelniku Grada Makarske za raspisivanje Javnog poziva za dodjelu potpora mikro i malim poduzetnicima i obrtnicima s ciljem revitalizacije stare gradske jezgre grada Makarske za 2023.godinu, Grad Makarska bi 02. svibnja 2023. godine objavio navedeni Javni poziv, predlaže se Gradskom vijeću usvajanje navedene Odluke.

Privremena pročelnica

Lara Rakušić Ivanković, dipl.iur.