Na temelju članka 55. Statuta Grada Makarske (Glasnik Grada Makarske 3/21), Gradonačelnik Grada Makarske, dana 20. travnja 2023. godine, donosi

**ZAKLJUČAK**

**o utvrđivanju Prijedloga Odluke o izmjeni i dopuni**

**Odluke o postavljanju bankomata**

**Članak 1.**

Utvrđuje se Prijedlog Odluke o izmjeni i dopuni Odluke o postavljanju bankomata, te se predlaže Gradskom vijeću Grada Makarske usvajanje iste.

**Članak 2.**

Ovaj Zaključak stupa na snagu danom donošenja.

KLASA: 021-05/23-1/5

URBROJ: 2181-6-03-01-23-1

Makarska, 20. travnja 2023. godine

GRADONAČELNIK

dr.sc. Zoran Paunović

Na temelju čl. 35. Zakona o vlasništvu i drugim stvarnim pravima („Narodne novine“ br.91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15 i 94/17), čl.30. Zakona o zakupu i kupoprodaji poslovnog prostora („Narodne novine“ br.125/11, 64/15 i 112/18) te čl. 40. Statuta Grada Makarske („Glasnik Grada Makarske“ br. 3/21 ) Gradsko vijeće Grada Makarske na ­­­­­­­­­------sjednici održanoj dana --------- 2023. godine, donosi

**ODLUKU O IZMJENI I DOPUNI**

**ODLUKE O POSTAVLJANJU BANKOMATA**

**Članak 1.**

U Odluci o postavljanju bankomata („Glasnik Grada Makarske“ br.10/16) glava IV. ZONE I VISINA ZAKUPNINE i članka 12. mijenjaju se i glase:

„**IV. VISINA ZAKUPNINE**

**Članak 12.**

Zakupnina za postavljenje bankomata utvrđuje se u iznosu od 170,00 EUR mjesečno uvećano za PDV na svim lokacijama na području grada, osim područja unutar kulturno povijesne cjeline grada Makarske čije uređenje je propisano Odlukom o postavljanju oznaka, uređaja i urbane opreme na području kulturno povijesne cjeline grada Makarske.

**Članak 2.**

Ova Odluka o izmjeni i dopuni Odluke o postavljanju bankomata stupa na snagu osmog dana od objave u „Glasniku Grada Makarske“.

KLASA:021-05/23-1/5

URBROJ:2181-6-03-01-23-1

U Makarskoj, ------------2023.g. PREDSJEDNICA GRADSKOG VIJEĆA

Gordana Muhtić, dipl.iur.

-**Obrazloženje –**

**PRAVNA OSNOVA :**

Gradsko vijeća Grada Makarske na svojoj 21. sjednici održanoj 16. srpnja 2016.g. usvojilo je Odluku o postavljanju bankomata („Glasnik Grada Makarske“ br. 10/16), obzirom da je isto tijelo donijelo i Odluku o postavljanju oznaka, uređaja i urbane opreme na području kulturno povijesne cjeline grada Makarske („Glasnik Grada Makarske“ br. 8/22 i 17/22), a kojom se člankom 27. uređuje postavljanje bankomata u područja unutar kulturno povijesne cjeline grada Makarske potrebno je da Gradsko vijeće usvoji akt usklađenja ovih Odluka, tj. Odluku o izmjeni i dopuni Odluke o postavljanju bankomata.

**OSNOVNA IZMJENA:**

U članku 12. Odluke o postavljanju bankomata („Glasnik Grada Makarske“ br. 10/16) utvrđuju se zone koje u svom obuhvatu zahvaćaju i područja unutar kulturno povijesne cjeline grada Makarske, a koje su u suprotnosti s člankom 27. Odluku o postavljanju oznaka, uređaja i urbane opreme na području kulturno povijesne cjeline grada Makarske („Glasnik Grada Makarske“ br. 8/22 i 17/22),

članak 12. koji se mijenja **glasio je**:

***„IV. ZONE I VISINA ZAKUPNINE***

*Članak 12.*

*Zakupnina za postavljanje bankomata utvrđuje se mjesečno u kunama prema zoni.*

***Prva zona****: Obala kralja Tomislava, Marineta (Mala obala), Šetalište fra Jure Radića, Kačićev trg, Lištun, Šetalište dr. Franje Tuđmana -------------------------------------- 1500,00 kn*

***Druga zona****: Ulica Ante Starčevića, Don Mihovila Pavlinovića, Ulica Stjepana Ivičevića te prostori južno od tih ulica ------------------------------------------------------------------- 1250,00 kn*

***Treća zona****: ostali dijelovi grada --------------------------------------------------------- 1000,00 kn*

*Zakupnine iz prethodnog stavka uvećavaju se za iznos PDV-a.“*

Kao što je vidljivo i u prvoj i u drugoj zoni spominju se ulice koje pripadaju kulturno povijesnoj cjelini grada Makarska, a naknada za postavljanje bankomata izražena je u kunama te je zbog svega navedenog predložena izmjena ovog članka, tj. glave IV. navedene Odluke.

**ZAKLJUČAK:**

Predlaže se Gradskom vijeću da zbog usklađenja dviju odluka, Odluke o postavljanju bankomata („Glasnik Grada Makarske“ br. 10/16) i Odluke o postavljanju oznaka, uređaja i urbane opreme na području kulturno povijesne cjeline grada Makarske („Glasnik Grada Makarske“ br. 8/22 i 17/22) usvoji predloženu Odluku o izmjeni i dopuni Odluke o postavljanju bankomata.

PRIVREMENA PROČELNICA

Lara Rakušić Ivanković, dipl.iur.